Krib u tnehid fl-hemm Maskil. Ta' David meta kien fl-għar. Talba. B'leħen qawwi lill-Mulej insejjaħ, b'leħen qawwi lill-Mulej nitlob. Inressaq quddiemu t-tnehid tiegħi, id-dwejjaq tiegħi quddiemu nqiegħed. Xħin ruħi ġo fija tinfena, int tkun taf minn xiex għaddej. Fit-triq li fiha nimxi, huma ħbew nassa għalija. Inħares fuq il-lemin u nara li m'hemm ħadd min jagħti kasi, m'hemmx mnejn nista' naħrab, m'hemm ħadd min jieħu ħsiebi. Lilek, Mulej, insejjaħ; ngħidlek: "Inti l-kenn tiegħi, inti sehmi f'art il-ħajjin. Agħti widen għall-għajta tiegħi, għax ninsab mitluq għall-aħħar. Eħlisni minn dawk li daru għalija, għax huma aqwa minni. Mill-ħabs oħroġni, biex irrodd ħajr lil ismek. Madwari jduru l-ġusti , għax int timxi tajjeb miegħi."